सेवानिवृत्ति के बाद एक सुरक्षित वित्तीय भविष्य सुनिश्चित करने के लिए सभी लोगों को एक उचित सेवानिवृत्ति योजना बनाने की जरूरत होती है। जब आप नियमित धनोपार्जन करते हैं, तो आपको शायद ऐसा लगे कि चिंता करने की कोई बात नहीं है। तथापि, सेवानिवृत्ति योजना में इस बातों का ध्यान रखा जाता है कि आपका वर्तमान स्टेटस क्या है, भविष्य में आरामदायक जीवनयापन के लिए आपको कितने धन की आवश्यकता होगी, स्वास्थ्य-सेवा की बढ़ती लागतें, मुद्रास्फीति, तथा बढ़ती जीवनअवधि।
पेंशन प्लान खरीदने का सबसे अच्छा समय तब है जब आप युवा होते हैं। कम आयु में आरम्भ करने से आपको बहुत से सेवानिवृत्ति बीमा लाभ मिल सकते हैं, और आप चक्रवृद्धि ब्याज की शक्ति का अधिकतम लाभ उठा सकते हैं।, यदि आपके पास बहुत कम पैसे बचते हों, तो भी कम आयु में आरंभ करना सर्वश्रेष्ठ है। लेकिन इसका अर्थ यह भी नहीं है कि यदि आपने युवा अवस्था में पेंशन प्लान नहीं लिया है, तो अब आपके पास कोई भी मौका नहीं है। आप जहां भी हैं, और आपके पास जितना भी है, उसके साथ आरंभ करें। पेंशन प्लान खरीदने का दूसरा सबसे अच्छा समय अब है।